Document ID: /roh_data/filtered/fineweb-2-filterrobots_roh.jsonl.gz/49438

Da Claudia Franziskus (Victura Plima d'Aur/Pledpierla) – Hast eir tü fingia üna jada cumbattü cunter Ia mort? Tuot tias forzas sun svanidas e tü laivast dar sü, ma our dad ün motiv hast cumbattü inavant?
Caneras d'apparats, odur da te nair, persunas agitadas chi van pel piertan sü e gio fond üna caneratscha. L'odur sgrischusa am va sü pel nas ed eu stun mal sco ün chan. Eu n'ha üna temma ch'ingün nu's sa metter avant, üna temma da stuvair bandunar in pac temp quist muond ed usche laschar inavo a mia chara famiglia, meis meglders collegs ed a meis giat Lili. Be sch'eu pens vi da quel mumaint, s'implischan meis ögls cun grandas larmas, chi cullan lura gio da mias massellas. Mai nu m'haja occupà culla mort, quant preziusa cha la vita es e chi's sto giodair mincha singul di sco schi füss l'ultim. Ma quai am vegn consciaint pür uossa, cur chi'm pertocca eir svessa. Quel zichin spranza ch'eu vaiva amo es svanida dal tuot ed eu sun simplamaing be amo qua. Lönch avuonda n'haja spettà sül di cha mia vita es salvada e ch'eu pass darcheu passantar bellas uras cun mias collegas. Ma tuot Ia spranza es invana. Uossa saja cha mia vita es finida.
I clocca sün porta e sar meidi Christian aintra in mia stanza. "S-chüsai il disturbi, ma eu stuvess tour ad Aline cun mai. No stuvain far üna radiografia dal gnirom per verer chi nu saja gnü plü mal. In ün quard d'ura es ella darcheu pro vo." Mia mamma da be ün tschögn ed eu vegn stumplada dad ün'agüdonta our da mia chombra.
"Perche am faivat tanta spranza sch'eu sa precis cha mia vita es finida in pac temp?", as doda a sbragir ad ün hom giuven our da la stanza nomer 8. La sour d'amalats til prova da quietar ma l'hom dvainta be amo plü nar. "Daspö ün mez on improvan Els da las tuottas, ma i nu güda tuot nüglia. Eu sun giuven, vess amo tuot mia vita davant mai..."- "...e precis pervi da quai nu daina mai sü la spranza!", interrumpa la sour d'amalats.
"Craj'La uossa pel vaira ch'eu passainta meis ultims dis aint in quist ospidal da merda? Eu d'eira lönch avuonda quia!"
Grazia fitg a tut ils sponsurs da LATABLA:
Andri nu riva gnanca da finir sia frasa chi cumainza in ün dandet ad üerlar ün apparat inclur aint in üna stanza. Üna pruna persunas cuorran vi dal piertan fand üna canera tremenda. Ün sigl e fingià es Andri our da Iet per ir a verer che chi'd es capità. EI doda be amo a dir"... sch'ella nu survain subit ün organ schi nu pudaina garantir per nüglia..."
Cur ch'Andri doda quai ha'l fadia da restar in pè e's pozza subit cunter Ia porta. Ad el van subit üna pruna impissamaints tras il cheu. Co füss quai scha precis eu pudess salvar a quista persuna Ia vita? Che capitessa cun mai? Gess quai insomma?
Ma avant co ch'el es bun da realisar tuot, e'l gnü sdasdà our da seis impissamaints dad üna sour, chi til tegna cun tuotta forza e chi disch cun vusch energica: "Sar Viletta? Doda'L a mai? Che Til vegna be adimmaint da stachar l'infusiun e da bandunar Sia stanza?"
Andri vegn da temp in temp adüna plü debel. Ad el vegnan adimmaint tuot las bellas uras ch'el ha pudü passantar cun Aline, pudü brattar oura impissamaints bels e da quels trists. Ella vaiva adüna incletta per el e tuots duos savaivan che chi voul dir, da stuvair spettar sülla mort.
Cur ch'eu am sdruagl es tuot Ia cuntrada tuorbla. Üna persuna guarda per mai aint ed eu nu tilla cugnuosch. Eu craj ch'ella discuorra cun mai, ma eu nun incleg che ch'ella am voul dir. Da discuorrer nu suna buna, be meis lefs as movaintan ün pà. "Sar Christian, ch'El vegna subit. Eu craj ch'ella sdruaglia", sbragia mia mamma tuot confusa ed ella tocca be lomin mia massella cotschna. II meidi am vain adüna plü dastrusch e cun vusch quietta dumonda'l, sch'eu inclegia ad el. Uossa improuva amo üna jada sch'eu rivess da dir almain be ün "hai", per chi sapchan cha cun mai vaja bain ed i para chi m'han inclet, perquai ch'eu vez co ch'üna larma cula gio pella massella da mia mamma. Ella tegna clos a bap ed our da spür surleivg da'la ün pitschen suspür ed ün rierin s'avicina in sia fatscha plain larmas. "Aline, tü est salvada", doda a dir a mamma, chi vegn adüna plü dastrusch a mai fin cha'ls lefs toccan meis frunt. "Che esa capità cun mai?", dumond'eu a mamma ed avant co ch'ella am po respuonder, m'indurmainza subit darcheu.
Davo duos uras, ch'eu n'ha pudü durmir, sdaisda darcheu e vez a mamma dasper mai ch'ella dorma clos e bain sülla sopcha malcumadaivla e dürra. Uossa savessa schon jent che chi'd es vairamaing capità cun mai ed our da spür buonder clocc'eu a mamma sül schnuogl. Quella as sculozza e fa ün sigl sü da la sopcha. "Ma che at vegn adimmaint da far trar a mai ün tal sigl?", dumond'la tuot nervusa e tira svelt e ferm il flà. Eu respuond da quai chappa, ch'eu laiva uossa tantüna savair che chi saja varamaing capità cun mai. "Guarda quia. Scha tü legiast quista charta schi survainst tuot las respostas sün tias dumondas", ed avant co ch'eu poss dir alch, va mia mamma our da porta ed eu rest inavo tuot suletta in mia stanza.
Uossa nu possa plü spettar e riv sü la busta. Eu cumainz a leger:
Chara Aline
Daspö il prüm di ch'eu at n'ha vis nu'm est plü ida our dal cheu. Mincha jada cur ch'eu inscuntraiva a tai vaiva ün rier in fatscha, eir sch'eu vess pudü cridar. Tras tai n'haja badà chi's sto acceptar la vita co ch'ella es e da pensar in trists mumaint vi da las bellas algordanzas, eir scha quai nu d'eira adüna usche simpel. Cur ch'eu n'ha dudi cha tü est per murir e cha tü douvrast urgiaintamaing ün organ nu daiva per mai ingün'otra soluziun sco da güdar a tai.
Chara Aline
Cun quists pleds lessa tour cumgià da tai... üna part da mai viva adüna inavant in tai.
Andri
Funtauna: Lia Rumantscha
Forsa er insatge per Vus:
-
La columna - Sch’üsanzas svaglian algordanzas Da Fadrina Hofmann - Üsanzas fan oura üna buna part da l’identità d’ün cumün. Pür uossa sco mamma bada ch’üsanzas fan…02 da schaner 20191570 giadas
-
Da cullis e cullas Da Dominique Dosch - Igls cullis sglischan segl palpieri. Figls sgrignan sgulatschond. Cartas da students igls tradeschan lour code. Igl…21 da december 2018210 giadas
-
Viver la fascinaziun Da Flavia Hobi - Mei fascineschan persunas che sefascineschan per enzatgei. Buc perquei che jeu savess buc sefascinar per il mund (eba…28 da november 2018264 giadas
-
Kitsch e vardà Da Romana Ganzoni - Ultimamaing es capità alch schnuaivel da rier. Ed eir na. Ma il prüm apunto schi. Daspö…12 da settember 20181198 giadas